Eurogamer

Eurogamer – kompiuterinių žaidimų naujienas ir apžvalgas publikuojantis portalas, įsikūręs Jungtinėje Karalystėje. 

Įsteigtas 1999 m. kartu su tėvine kompanija, kuri anuomet vadinosi „Eurogamer Network Limited“ (dabar – „Gamer Network“). Veiklą pradėjo po to, kai žurnalų leidyboje dirbantį Džoną Bajų (John Bye), Patriką Stoksą (Patrick Stokes) ir esporto renginių organizatorių Rupertą Lomaną (Rupert Loman) suvedė bendri interesai. 

Portalas ilgą laiką savo skelbiamiems vertinimams taikė dešimtbalę sistemą, bet nuo 2015 m. pereita prie tokių žymų, kaip „Rekomenduojama“ (Recommended) arba „Vengti“ (Avoid), leidusių skaitytojui kategoriškai apsispręsti, kokį žaidimą rinktis. Toks pakeitimas priimtas iškilus abejonių dėl senosios sistemos veiksmingumo ir tinkamumo. 2023 m. iš dalies sugrįžo senoji sistema, nuo šiol portalas kliaujasi penkiabaliu vertinimu.

2018 m. vasarį tėvinę bendrovę „Gamer Network“ įsigijo „Reed Exhibitions“.„PAX organizer acquires USgamer, Eurogamer and more“ – Polygon.  2021 m. rugsėjį užsidarė portalo diskusijų forumas, skatindamas rinktis kitas diskusijoms skirtas platformas,„Please Stop Closing Forums And Moving People To Discord“ – Kotaku. taip pat pristatė rėmėjams skirtą išskirtinį turinį be išlendančios reklamos. Sukurta svetainės variantų skirtingomis kalbomis, iš kurių prieinama vokiečių, čekų, ispanų, olandų, lenkų ir portugalų.

 Įvertinimas 

 Apdovanojimai 

 2007-2011 m. „Games Media Awards“ renginyje pripažinta geriausia internetine svetaine.„GMA 2011: Eurogamer takes Best Website award fifth year running“ – MCV.
 2018 m. renginyje „Games Media Brit List“ apdovanotas už geriausią „Interneto redakcinę komandą“ ir „Geriausią transliuotoją“.„Eurogamer scoops multiple awards at first-ever Games Media Brit List“ – GamesIndustry.biz.
 2022 m. žurnalo „MCV/Develop“ įvardintas „Metų medijos prekiniu ženklu“.„Announcing the winners of the 2022 MCV/DEVELOP Awards!“ – MCV.

 Išnašos 

Kategorija:Svetainės